willem die van hem gedaen hadde ende in eender
cedullen gespecificeert stonden hem te laten volgen
tot sijne wettige gebreke behoef Ten anden male
seyde de voirs jan hoe hij bevonden hadde seke goede
die de voirs henrick ten tijde van zijnen tweesten
huwelijke vercrege hadde alsoe hij dat mette brieve
daf sijnde dede blijken welke goede deselve willem
hantplichte en gebruycte begde dair om dat hij hem
die insgelijcx liet volgen dair tegen de voirs willem
hem verantwerden dede segge dat eenyegelijc die
zijne vader ende moeder wel kinden en tot huen huyse
plage te verkeere wel wete mochten dat zij wel en
eerlijck waen gescaedt ende gestoffeert van alrehande
vliegen erve dwelc hij hoepte soe bij leven wairheyt
soe bij testamete vander huysvrouwe wijlen jans de
witte oudemoeder des voirs willems wel gethoent
te hebben Oick was zijne vader uuyte huyse jans
marcels seke vliegen erve aengestorve bij sijnder
moeder tijde besunder een bedde met eene nade en
eene tappijt dair af jan van thiene hadde willen
have maken ende dair om sij tegen malcanden in rechte
gestaen hadden voir meye ende scepen van loeven aldair
deselve willem volcomelijck gethoent hadde dat de
selve stucken voir vliegen erve uuyte huyse jans marcels
gecome ende gedeylt waen sustinende mits dien
en anden reden bij hem gealligeert dat nae gelegent
der saken en gemerct den state van sijne vader ende
moeder en der soberheyt vand stucken die deselve
willem van hem gedaen hadde dat hem die volgen
souden Te voirde want deselve willem als hij seyde
ten tijde van sijns vaders aclinich buyte lants was en
hadde hij thuys geweest en sijn dingen moege doen
inden sterfhuyse hij hadde wel meer vliegen erve vonde
dan hij nu dede want als hij quam vant hij dat een
groot deel vand have vercocht was dair wel mede
vand vliegen erve vercocht mocht zijn dair af willem
ptesteerde onverlet te stane Ende aengaen den
vercregen goeden seyde willem dat hij met onden